ai4bharat/Pralekha huggingface dataset:
சட்டம் மற்றும் நீதித்துறை அமைச்சகம்
நீதிபதிகள் நியமனம் குறித்த அரசின் நிலைப்பாடு
மாநிலங்களவையில் கேள்வி ஒன்றுக்கு இன்று எழுத்துப்பூர்வமாக பதிலளித்த சட்டம் மற்றும் நீதித்துறை அமைச்சர் திரு கிரன் ரிஜிஜு கீழ்காணும் விவரங்களை வழங்கினார்.
உச்ச நீதிமன்றம் மற்றும் உயர் நீதிமன்ற நீதிபதிகளின் கொலீஜியம் முறைக்கு பதிலாக, மிகவும் பரந்த அடிப்படையிலான, வெளிப்படையான, பொறுப்பு வாய்ந்த நியமனச் செயல்முறையைக் கொண்டு வருவதற்காக அரசியலமைப்பு  சட்டம், 2014 மற்றும் தேசிய நீதிபதிகள் நியமன ஆணையச் சட்டம், 2014-ஐ 13.04.2015 முதல் அரசு செயல்படுத்தியது.
ஆனால், இந்த இரண்டு சட்டங்களையும் எதிர்த்து உச்ச நீதிமன்றத்தில் வழக்குத் தொடரப்பட்டது. இரண்டு சட்டங்களையும் அரசியலமைப்பிற்கு விரோதமானது மற்றும் செல்லாது என்று 16.10.2015 தேதியிட்ட உச்சச் நீதிமன்றத் தீர்ப்பு அறிவித்தது. அரசியலமைப்பு  சட்டம், 2014 அமலாக்கப்படுவதற்கு முன்பு இருந்த கொலீஜியம் அமைப்பு தொடர்ந்து செயல்படும் என்று அறிவிக்கப்பட்டது.
அதைத் தொடர்ந்து, தகுதி அளவுகோல், வெளிப்படைத்தன்மை, செயலகத்தை நிறுவுதல் மற்றும் புகார்களைக் கையாள்வதற்கான வழிமுறை ஆகியவற்றைக் கருத்தில் கொண்டு, உச்ச நீதிமன்ற கொலீஜியத்துடன் கலந்தாலோசித்து, தற்போதுள்ள செயல்முறை விதிகளை  இறுதி செய்யுமாறு 16.12.2015 தேதியிட்ட உச்ச நீதிமன்ற உத்தரவு அரசுக்கு உத்தரவிட்டது.
தற்போதுள்ள செயல்முறை விதிகள் மற்றும் வரைவுச் செயல்முறை விதிகள் ஆகியவற்றில் முன்மொழியப்பட்ட மாற்றங்களை 22.03.2016 தேதியிட்ட கடிதத்தின் மூலம் மாண்புமிகு இந்திய தலைமை நீதிபதிக்கு இந்திய அரசு உரிய ஆலோசனைகளுக்குப் பிறகு அனுப்பியது. தலைமை நீதிபதியின் பதில் 25.05.2016 மற்றும் 01.07.2016 ஆகிய தேதிகளில் பெறப்பட்டது.
அரசின் கருத்துகள் 03.08.2016 அன்று தலைமை நீதிபதிக்கு தெரிவிக்கப்பட்டன. உச்ச நீதிமன்ற கொலீஜியத்தின் செயல்முறை விதிகள் மீதான உள்ளீடுகள், இந்தியத் தலைமை நீதிபதியிடமிருந்து 13.03.2017 தேதியிட்ட கடிதத்தின் மூலம் பெறப்பட்டன. 11.07.2017 தேதியிட்ட கடிதத்தில் அரசின் நிலைப்பாட்டை உச்ச நீதிமன்ற தலைமைச் செயலாளருக்கு நீதித்துறை தெரிவித்தது. உச்ச நீதிமன்ற கொலீஜியத்துடன் கலந்தாலோசித்து அரசால் செயல்முறை விதிகள் இறுதி செய்யப்பட்டு வருகின்றன.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்:https://pib.gov.in/PressReleasePage.aspx?PRID=1807610
அறிவியல் மற்றும் தொழில்நுட்பத்துறை
பற்றாக்குறையை சமாளிக்க வீட்டிலேயே தயாரிக்கப்படும் முககவசங்கள்
முககவசங்களை எங்கு வாங்குவது என்று கவலைப்படுபவரா நீங்கள்? இந்திய அரசின் முதன்மை அறிவியல் ஆலோசகர் அலுவலகம் உங்களுக்காக ஒரு புதுமையான தீர்வைக் கொண்டு வந்துள்ளது: வீட்டில் தயாரிக்கப்படும் முககவசம். ”இது முககவசம் அணிய விரும்பும் ஆனால் அதை வாங்க முடியாத மக்களுக்கானது. துவைத்து மீண்டும் பயன்படுத்தக்கூடிய முககவசங்களை அவர்கள் வீட்டிலேயே உருவாக்க முடியும்” என்று முதன்மை அறிவியல் ஆலோசகர் அலுவலகத்தின் மூத்த ஆலோசகரான டாக்டர் ஷைலஜா வைத்யா குப்தா கூறுகிறார்.
இந்திய அரசாங்கத்தின் முதன்மை அறிவியல் ஆலோசகர் அலுவலகம், வீட்டில் தயாரிக்ககூடிய முககவசங்கள் குறித்த கையேட்டை வெளியிட்டது: வீட்டிலேயே தயாரிக்ககூடிய “சார்ஸ் - கோ 2” கொரோனா வைரஸின் பரவலைத் தடுப்பதற்கான முககவசங்கள்”. இதை தயாரிப்பதற்கான முக்கிய காரணங்கள், எளிதில் கிடைக்ககூடியப் பொருட்களைக் கொண்டு வீட்டிலேயே தயாரிக்க முடியும், பயன்பாட்டிற்கு பிறகு மறு சுழற்சியில் பயன்படுத்தவும் ஏதுவானவை.
வீட்டில் முககவசங்களை தயாரித்துப் பயன்படுத்துவது பற்றிய விரிவான கையேட்டைப் பதிவிறக்கம் செய்ய http://bit.ly/DIYMasksCorona இணைய முகவரியைத் தொடர்பு கொள்ளலாம்.
(Visitor Counter : 56
நிதி அமைச்சகம்
பிரதமர் காப்பீட்டு திட்டங்களின் செயல்பாடு
பிரதமர் விபத்து காப்பீட்டு திட்டம் மற்றும் பிரதமர் ஆயுள் காப்பீட்டு திட்டம் ஆகியவை 2015ம் ஆண்டு மே மாதம் நாட்டில் காப்பீட்டு ஊடுருவலை அதிகரிப்பது மற்றும் பொது மக்களுக்கு குறிப்பாக சமுதாயத்தின் புறக்கணிக்கப்பட்ட பிரிவினர் மற்றும் ஏழைகளுக்கு காப்பீடு அளிக்கும் நோக்கத்துடன் தொடங்கப்பட்டது. மேற்கூறப்பட்ட இரண்டு திட்டங்கள் பற்றிய தகவலை பரப்பி, பின்தொடர்ந்து உரிய நடவடிக்கை எடுப்பதுடன் காப்பீடு பெறுவதற்கான தகுதி பெற்றவர்களை அடையாளம் கண்டு அவர்கள் காப்பீடு பெற உதவி செய்யுமாறு மாநில அரசுகள் கேட்டுக் கொள்ளப்பட்டுள்ளன. இந்த திட்டத்தில் இணைக்கப்பட்டவர்கள் மற்றும் காப்பீடு பெற்றவர்கள் குறித்த விவரங்கள் வருமாறு:
|
|
பிரதமர் ஆயுள் காப்பீட்டு திட்டம்
|
|
2015-16|
|
2016-17|
|
2017-18|
|
|
|
|
|
|
|
|
|
|
|
|
|
|
|
மொத்தம் இணைக்கப்பட்டவர்கள்
|
|
2.96
|
|
3.12
|
|
5.33
|
|

|
|
|
|
|
|
|
|
காப்பீடு பெற்றவர்களின் எண்ணிக்கை
|
|
25555
|
|
62479
|
|
89766
|
||
|
|
|
|
|
|
|
காப்பீடு தொகை
|
|
|
|
|
|
|
||
|
511.10
|
|
1249.58
|
|
1795.32
|
|
|
|
|
|
|
|
|
|
பிரதமர் விபத்து காப்பீட்டு திட்டம்
|
|
2015-16|
|
2016-17|
|
2017-18|
|
|
|
|
|
|
|
|
|
|
|
|
|
|
|
மொத்தம் இணைக்கப்பட்டவர்கள்
|
|
9.43
|
|
10.04
|
|
13.48
|
|

|
|
|
|
|
|
|
|
காப்பீடு பெற்றவர்களின் எண்ணிக்கை
|
|
3821
|
|
10273
|
|
16454
|
||
|
|
|
|
|
|
|
காப்பீடு தொகை
|
|
|
|
|
|
|
||
|
76.42
|
|
205.03
|
|
329.08
|
|
|
|
|
|
|
|இந்த எண்ணிக்கை 2017 ஜூன் 1 முதல் 2018 மே 31 வரை
இந்த எண்ணிக்கை 2017 ஜூன் 1 முதல் 2018 ஏபரல் 31 வரை
மக்களவையில் கேள்வி ஒன்றுக்கு எழுத்துபூர்வமாக பதில் அளித்த மத்திய நிதித் துறை இணையமைச்சர் திரு. சிவ பிரதாப் சுக்லா இதனைத் தெரிவித்துள்ளார்.
பெட்ரோலியம் மற்றம் இயற்கை எரிவாயு அமைச்சகம்
நடனம் வாயிலாக புதுப்பிக்கத்தக்க எரிசக்தி உற்பத்தி: புதுமையான நிகழ்ச்சிக்கு மத்திய பெட்ரோலிய அமைச்சகம் ஏற்பாடு
மத்திய பெட்ரோலியம் மற்றும் இயற்கை எரிவாயு அமைச்சகம் புதிய வகை நடன நிகழ்ச்சி ஒன்றை நடத்த உள்ளது. இந்த நிகழ்ச்சியில், நடனத்தின் மூலம் உற்பத்தி செய்யப்படும் புதுப்பிக்கத்தக்க எரிசக்தி, மின்சார வாகனங்களை இயக்குவதற்கு பயன்படுத்தப்படும். வரும் ஃபிப்ரவரி மாதம் பெங்களூருவில் நடைபெற உள்ள இந்திய எரிசக்தி வாரத்தை முன்னிட்டு புதுதில்லியின் இந்தியா கேட் பகுதியில் உள்ள தேசிய அரங்கில் டிசம்பர் 23-ஆம் தேதி இந்த தனித்துவமான நிகழ்ச்சி நடைபெறும்.
இசை மற்றும் நடனத்தினால் நிலைத்தன்மை சார்ந்த செயல்பாடுகளை உருவாக்குவது இந்த நிகழ்வின் முக்கிய நோக்கமாகும். மின்சாரத்தில் இயங்கும் கார் மற்றும் ஆட்டோவை இயக்குவதற்குத் தேவையான புதுப்பிக்கத்தக்க எரிசக்தியை நடன கலைஞர்கள் உருவாக்கும் வகையில் நவீன மேடை அமைக்கப்படும்.
மத்திய அமைச்சர்கள், நாடாளுமன்ற உறுப்பினர்கள், மத்திய பெட்ரோலியம் மற்றும் இயற்கை எரிவாயு அமைச்சக அதிகாரிகள், வெளிநாடுகளின் தூதர்கள், தேர்ந்தெடுக்கப்பட்ட துறைகளின் தலைவர்கள்/ மூத்த நிர்வாகிகள், மின்சார வாகன உற்பத்தியாளர்கள், முன்னணி விமான நிறுவன அதிகாரிகள் மற்றும் பலர் நிகழ்ச்சியில் கலந்து கொள்வார்கள்.
2070-ஆம் ஆண்டிற்குள் நிகர பூஜ்ஜிய வெளியீடுகள் என்ற இலக்கை இந்தியா அடைவதற்கு இந்த நிகழ்ச்சி உதவிகரமாக இருக்கும் என்பதால் இது கூடுதல் முக்கியத்துவம் பெறுகிறது.
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 197.46 கோடியைக் கடந்தது
இந்தியாவில் கொவிட்-19 தடுப்பூசி செலுத்தப்பட்டோர் எண்ணிக்கை இன்று காலை 7 மணி நிலவரப்படி 197.46 கோடிக்கும் அதிகமான  டோஸ்கள் செலுத்தப்பட்டுள்ளன. 2,56,78,429 அமர்வுகள் மூலம் இந்த சாதனை படைக்கப்பட்டுள்ளது.
கொவிட்-19 தடுப்பூசி 12-14 வயதிற்குட்பட்டோருக்கான 16 மார்ச் 2022 அன்று தொடங்கப்பட்டது. இதுவரை, ஏறத்தாழ 3.65 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது.
18-59 வயது உடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது..
இந்தியாவில் தற்போது சிகிச்சை பெறுவோரின் எண்ணிக்கை  மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.23 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.56 சதவீதமாக உள்ளது. கடந்த 24 மணி நேரத்தில் 11,574 பேர். குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,28,08,666.
இந்தியாவில் கடந்த 24 மணி நேரத்தில் 14,506 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 4,33,659 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 86.19 கோடி . வாராந்திரத் தொற்று 3.30 சதவீதமாக உள்ளது. தினசரித் தொற்று விகிதம் 3.35 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும் :
https://pib.gov.in/PressReleasePage.aspx?PRID=1837786
ரசாயனம் மற்றும் உரங்கள் அமைச்சகம்
டால்ச்சர் உரங்கள் நிறுவனத்தின் நிலவரத்தை திரு கவுடா குறிப்பு எடுத்துக் கொண்டார்.
நிர்வாக இயக்குநர் திரு எஸ்.என். யாதவ், மற்றும் டால்ச்சர் உரங்கள் நிறுவனத்தின் இயக்குநர்  திரு எஸ். கவாடே ஆகியோருடன் நடைபெற்ற ஒரு கூட்டத்தில் இரசாயனங்கள் மற்றும் உரங்கள் அமைச்சர் திரு டி.வி.சதானந்த கவுடா, டால்ச்சர் உரங்கள் நிறுவனத்தின்  இன் நிலவரத்தை குறிப்பு எடுத்துக்கொண்டார்,
டால்ச்சர் ஃபெர்டைலைசர்ஸ் நிறுவனம் ஒடிசாவில் உள்ள டால்ச்சர் கிளையில் ஆண்டுக்கு 12.7 லட்சம் மெட்ரிக் டன் யூரியா தயாரிக்கும் யூனிட்டை கொண்டு வருகிறது. இது இந்தியாவின் எரிவாயு தயாரிக்கும் நிறுவனம் , இந்திய நிலக்கரி நிறுவனம் , ராஷ்த்திரிய கெமிக்கல்ஸ் நிறுவனம்  மற்றும் இந்திய உரங்கள் நிறுவனம்  ஆகியவற்றுடன் இணைந்த கூட்டு நிறுவனமாகும். இது நிறைவடையும் போது, யூரியா உற்பத்திக்கு நிலக்கரியை வாயுவாக்கும் தொழில்நுட்பத்தைப் பயன்படுத்துவது இந்தியாவில் இதுவே முதல் முறையாகும். இத்திட்டத்திற்கு மதிப்பிடப்பட்ட தொகை சுமார் 13,270 கோடி ரூபாய். இந்தத் திட்டத்தை வெற்றிகரமாக முடிப்பதன் மூலம், யூரியா இறக்குமதி செய்யப்படுவதில் இந்தியாவிற்கு இருக்கும் சார்புநிலையைக் குறைக்க முடியும், மேலும் நூற்றுக்கணக்கான நேரடி மற்றும் மறைமுக வேலைவாய்ப்புகளை உருவாக்கும் என்று எதிர்பார்க்கப்படுகிறது.
கொவிட் நிலைமை தற்போது திட்டத்தை நிறைவேற்றுவதில் தாமதத்தை ஏற்படுத்தியிருக்கலாம், இருப்பினும், எதிர்காலத்தில் விரைவாகச் செயல்பட்டு பணியாற்றுவதன் மூலம் தற்போது ஏற்பட்ட தாமதத்தை ஈடுசெய்ய முடியும் என்றும் அதற்குத் தயாராக இருந்தால் தான் இந்தத் திட்டத்தை அதற்குரிய காலக்கெடுவான செப்டம்பர் 2023க்குள் நிறைவேற்ற இயலும் என்றும் அமைச்சர் கூறினார்.
பாதுகாப்பு அமைச்சகம்
குடியரசுதினவிழா என்சிசி முகாம்: 25 நாடுகளின் இளைஞர்கள் பங்கேற்கவுள்ளனர்
அடுத்தாண்டு நடைபெறும் குடியரசு தினவிழா என்சிசி முகாமில் பங்கேற்க, 25 நட்பு நாடுகளைச் சேர்ந்த இளைஞர்கள் குழு அழைக்கப்படவுள்ளனர்.
குடியரசு தினவிழாவை முன்னிட்டு, தலைநகர் தில்லி தேசிய மாணவர் படையினரின்  சிறப்பு முகாம் நடைபெறும். இதில் நாட்டின் பல பகுதிகளைச் சேர்ந்த என்சிசி மாணவர்கள் பங்கேற்பர். குடியரசு தின விழா அணிவகுப்பு முதல் பல்வேறு நிகழ்ச்சிகள் மற்றும் போட்டிகளில் என்சிசி மாணவர்கள் பங்கேற்பர்.
என்சிசி மேற்கொண்ட இளைஞர் பரிமாற்ற திட்டத்தின் கீழ் வங்கதேசம், நேபாளம், பூட்டான், ரஷ்யா, கஜகஸ்தான், சிங்கப்பூர், கிர்கிஸ்தான் குடியரசு, இலங்கை, மாலத்தீவு மற்றும் வியட்நாம் ஆகிய 10 நாடுகளைச் சேர்ந்த இளைஞர்கள், இந்தாண்டு குடியரசு தினவிழா என்சிசி முகாமில் பங்கேற்றனர்.
இந்நிலையில் அமெரிக்கா, கனடா, இங்கிலாந்து, பிரான்ஸ், ஜப்பான், ஓமன், ஐக்கிய அரபு எமிரேட்ஸ், பிரேசில், அர்ஜென்டினா, ஆஸ்திரேலியா, நியூசிலாந்து, மொரீசியஸ், மொசாம்பிக், நைஜீரியா மற்றும் செசல்ஸ் ஆகிய மேலும் 15 நாடுகளில் இருந்து இளைஞர் குழுக்கள் முதல் முறையாக அழைக்கப்படவுள்ளனர்.
இந்திய விடுதலையின் 75வது ஆண்டு கொண்டாட்டத்தின் ஒரு பகுதியாக, இவர்கள் அடுத்தாண்டு நடைபெறும் குடியரசு தினவிழாவுக்கு அழைக்கப்படவுள்ளனர். ஒவ்வொரு நாட்டிலிருந்தும் 10 மாணவர் படையினர் / இளைஞர்கள் தங்களின் மேற்பார்வையாளர்களுடன் கலந்து கொள்வர்.
2022 ஜனவரி 15ம் தேதி முதல் ஜனவரி 29ம் தேதி வரை இவர்கள் இந்தியாவில் தங்கி, குடியரசு தினவிழாவின் முக்கிய நிகழ்ச்சிகளில் கலந்து கொள்வர்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1732308
பெண்கள் மற்றும் குழந்தை நலன் அமைச்சகம்
மத்திய அரசு நிதி வழங்கும் சக்ஷம் அங்கன்வாடி மற்றும் போஷன் 2.0 திட்டத்தின்கீழ் ஆறு சேவைகள் அடங்கிய தொகுப்பு மேற்கொள்ளப்படுகிறது
மத்திய அரசு நிதி வழங்கும் சக்ஷம் அங்கன்வாடி மற்றும் போஷன் 2.0 திட்டத்தின்கீழ் ஆறு சேவைகள் அடங்கிய தொகுப்பு மேற்கொள்ளப்படுகிறது. அதாவது, ஊட்டச்சத்துக்கு இணையான, மழலையர் முறைசாரா கல்வி, ஊட்டச்சத்து மற்றும் சுகாதாரக் கல்வி, நோய் எதிர்ப்பு சக்தி, உடல் பரிசோதனை, அங்கன்வாடி மையங்கள் மூலமாக அனைத்து தகுதியான பயனாளிகளையும் அடையாளம் காணும் சேவை போன்றவைகள் இந்தத்திட்டத்தின்கீழ் மேற்கொள்ளப்படும் சேவைகளாகும்.
இந்தத் தகவலை மாநிலங்களவையில் இன்று மத்திய மகளிர் மற்றும் குழந்தைகள் மேம்பாட்டுத்துறை அமைச்சர் திருமதி ஸ்மிருதி சுபின் இரானி எழுத்துப்பூர்வமாக அளித்த பதிலில் தெரிவித்துள்ளார்.
மேலும் விவரங்களுக்கு இந்த ஆங்கில செய்திக்குறிப்பை காணலாம்: https://pib.gov.in/PressReleasePage.aspx?PRID=1897355
பாதுகாப்பு அமைச்சகம்
மத்தியப் பாதுகாப்பு அமைச்சர் திரு ராஜ்நாத் சிங் முன்னிலையில், பல்முனை கையெறி குண்டுகளின் முதல் தொகுப்பு இந்திய ராணுவத்திடம் ஒப்படைப்பு
பாதுகாப்பு ஆராய்ச்சி மற்றும் மேம்பாட்டு நிறுவனமான டிஆர்டிஓ வின் டெர்மினல் பாலிஸ்டிக் ரிசர்ச் லாபரட்டரீசின் தொழில்நுட்பப் பரிமாற்றத்தின் அடிப்படையில், எக்கனாமிக் எக்ஸ்ப்ளோசிவ்ஸ் லிமிடெட் நிறுவனத்தால் தயாரிக்கப்பட்ட பல்முனை கையெறி குண்டுகளின் முதல் தொகுப்பு, மத்தியப் பாதுகாப்பு அமைச்சர் திரு. ராஜ்நாத் சிங் முன்னிலையில் இந்திய ராணுவத்திடம் நாக்பூரில் இன்று  ஒப்படைக்கப்பட்டது.
இந்த நிறுவனத்தின் தலைவர் திரு எஸ். என். நுவால், வெடிமருந்து விநியோகத்தில் தனியார்துறையின் பங்களிப்பைக் குறிக்கும் வகையில் பல்முனை கையெறி குண்டின் மாதிரியை அமைச்சரிடம் வழங்கினார். ராணுவத் தளபதி ஜெனரல் எம். எம். நரவானே, பாதுகாப்பு ஆராய்ச்சி மற்றும் மேம்பாட்டுத் துறையின் செயலாளரும், டிஆர்டிஓ வின் தலைவருமான டாக்டர் ஜி சதீஷ் ரெட்டி, காலாட் படை தலைமை இயக்குநர் லெப்டினன்ட் ஜெனரல் ஏ.கே. சமந்த்ரா ஆகியோர் இந்த நிகழ்ச்சியில் கலந்து கொண்டார்கள்.
நிகழ்ச்சியில் பேசிய அமைச்சர் திரு ராஜ்நாத் சிங், அரசு மற்றும் தனியார் துறைகளிடையே அதிகரித்து வரும் ஒருங்கிணைப்பு மற்றும் பாதுகாப்பு உற்பத்தித் துறையில் தன்னிறைவை நோக்கிய மிகப்பெரும் முன்முயற்சியாக இந்த பல்முனை கையெறி குண்டுகளின் ஒப்படைப்பு அமைந்துள்ளதாகக் குறிப்பிட்டார். “இந்தியப் பாதுகாப்புத் துறையில் இன்று ஓர் வரலாற்று சிறப்புமிக்க தினம். ராணுவ உற்பத்தியில் நமது தனியார் துறையின் பங்கு வளர்ச்சி அடைந்து வருகிறது. ராணுவ உற்பத்தித் துறையில் மட்டுமல்லாது பிரதமர் திரு. நரேந்திர மோடியின் தொலைநோக்குப் பார்வையால் தற்சார்பு இந்தியாவை அடைவதிலும் இது முக்கியமான சாதனையாக அமைந்துள்ளது”, என்று அவர் தெரிவித்தார்.
ஆயுதப்படைகளின் தற்போதைய மற்றும் எதிர்காலத் தேவைகளைப் பூர்த்தி செய்வதற்காக பாதுகாப்புத்துறையை தற்சார்புத் துறையாக மாற்றுவதற்காக அரசு மேற்கொண்டு வரும் ஏராளமான நடவடிக்கைகளை அமைச்சர் பட்டியலிட்டார். உத்தரப்பிரதேசத்திலும், தமிழ்நாட்டிலும் ராணுவத் தொழில்துறை வழித்தடங்கள், ராணுவ உற்பத்தி மற்றும் ஏற்றுமதி ஊக்குவிப்புக் கொள்கை 2020-இன் வரைவறிக்கை தயாரிப்பு உள்ளிட்டவை இதில் அடங்கும். டிஆர்டிஓ வின், தொழில்துறைகளுக்கான தொழில்நுட்பப் பரிமாற்ற முன்முயற்சி பற்றியும் அமைச்சர் திரு. ராஜ்நாத் சிங் குறிப்பிட்டுப் பேசினார்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1748523
----
(Visitor Counter : 232
சிறுபான்மையினர் நலன் அமைச்சகம்
வறுமைக்கோட்டிற்கு கீழ் வாழ்கின்ற முஸ்லீம்கள்
சிறுபான்மையினருக்கான பிரத்யேக வறுமை மதிப்பீட்டை அரசு செய்திருக்கவில்லை. சிறுபான்மையினர் உள்ளிட்ட ஒவ்வொரு சமுதாய பிரிவினரின் நல்வாழ்விற்காகவும் மேம்பாட்டிற்காகவும் அரசு பல்வேறு நலத்திட்டங்களை செய்து வருகிறது. கல்வி மேம்பாடு, வேலைவாய்ப்பு, உள்கட்டமைப்பு வசதி மேம்பாடு ஆகியவற்றிற்காக பொருளாதாரரீதியில் பின்தங்கிய மற்றும் நலிவடைந்த சிறுபான்மையினருக்கு உதவும் வகையில் இந்த திட்டங்களை சிறுமான்மையினர் விவகாரங்கள் அமைச்சகம் செயல்படுத்தி வருகிறது.
பல்வேறு திட்டங்களுக்காக இந்த அமைச்சகம் ஒதுக்கியுள்ள நிதி விவரங்கள் பின்னிணைப்பில் தரப்பட்டுள்ளன.
2019-20ல் ரூ.4700 கோடி , 2020-21ல் ரூ. 4005 கோடி , 2021-21ல் ரூ.4346.45 கோடி , மற்றும் 2022-23ல் ரூ.5020.50 கோடி  ஒதுக்கப்பட்டு உள்ளன. 2022-23ல் பிரதம மந்திரி ஜன்விகாஸ் காரியகிரம் திட்டத்திற்கு ரூ.1,650 கோடி மெட்ரிக் படிப்பிற்கு முன்பான கல்வித்தொகைக்கு ரூ.1,425 கோடி மெட்ரிக் படிப்பிற்கு பின்பான கல்வித்தொகைக்கு ரூ.515 கோடி தகுதி மற்றும் வாழ்நிலை அடிப்படையிலான கல்வித்தொகைக்கு ரூ.365 கோடி, தொழில்திறன் மேம்பாட்டிற்காக ரூ.235.41 கோடி ஒதுக்கப்பட்டு உள்ளன.
இந்த தகவலை மத்திய சிறுபான்மையினர் விவகாரங்கள் துறை அமைச்சர் திருமதி ஸ்மிருதி ஜுபின் இராணி மக்களவையில் இன்று ஒரு எழுத்துப்பூர்வமான பதிலில் தெரிவித்தார்.
அறிவியல் மற்றும் தொழில்நுட்பத்துறை
எதிர்கால மருத்துவத்திற்கு செயற்கை நுண்ணறிவும், டிஜிட்டல் மருத்துவமும் முக்கியமானவை என்று மத்திய அமைச்சர் டாக்டர் ஜிதேந்திர சிங் கூறியுள்ளார்
எதிர்கால மருத்துவத்திற்கு செயற்கை நுண்ணறிவும், டிஜிட்டல் மருத்துவமும் முக்கியமானவை என்று மத்திய அறிவியல், தொழில்நுட்பத்துறை இணை அமைச்சர்  புவி அறிவியல் இணை அமைச்சர் , பிரதமர் அலுவலகம், ஊழியர் நலன், மக்கள் குறை தீர்ப்பு, ஓய்வூதியங்கள், அணுசக்தி, விண்வெளித்துறை இணை அமைச்சர் டாக்டர் ஜிதேந்திர சிங் கூறியுள்ளார்.
ஜம்முவில் உள்ள அகில இந்திய மருத்துவ விஞ்ஞான கல்விக் கழகத்திற்குப் பயணம் செய்த அமைச்சர், உருவாகி வரும் புதிய கட்டிடங்களை ஆய்வு செய்ததோடு அண்மையில் கட்டப்பட்ட கட்டிடங்களை திறந்து வைத்தார். இந்த நிறுவனத்திற்கான தனித்துவ அடையாளத்தை உருவாக்க இத்தகைய துறைகளில் கவனம் செலுத்த வேண்டும் என்று அவர் யோசனை தெரிவித்தார். தொலைதூர மருத்துவமும், ரோபோ அறுவை சிகிச்சையும் ஏற்கனவே பெருமளவில் பயன்படுத்தப்படுகின்றன என்றும் இத்தகைய புதிய வழிமுறைகள் பெருந்தொற்று காலத்தில் மிகவும் பயன்பட்டன என்றும் அவர் கூறினார்.
ஜம்மு எய்ம்ஸ் மருத்துவமனையில் வெளிநோயாளிகள் பிரிவு விரைவில் தொடங்கப்படும் என்று தெரிவித்த டாக்டர் ஜிதேந்திர சிங், முதல் தொகுப்பினர் இந்த ஆண்டு ஜூன் மாதம் முதல் தேதியிலிருந்து இந்த வளாகத்தில் இருந்து பணியாற்றுவார்கள் என்றும் இரண்டாவது தொகுப்பினர் பின்னர் இவர்களை தொடர்வார்கள் என்றும் கூறினார். 30 உறுப்பினர் துறை வல்லுநர்கள் ஏற்கனவே இணைக்கப்பட்டிருப்பதாகவும், அடுத்த ஆண்டு தொடக்கத்தில் 6 தளங்களை கொண்ட இந்த எய்ம்ஸ் மருத்துவமனை முழுமையாக செயல்படத் தயாராகிவிடும் என்றும் அமைச்சர் தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1793510
ஆயுஷ்
அகில இந்திய ஆயுர்வேத நிறுவனத்தில் உள்ள கோவிட் மையத்தின் ஏற்பாடுகளை ஆயுஷ் அமைச்சர் மதிப்பாய்வு செய்கிறார்
ஆயுஷ் மாநில அமைச்சர் திரு. ஸ்ரீபாத் யெசோ நாயக், புதுடெல்லியின் சரிதா விஹார் அகில இந்திய ஆயுர்வேத நிறுவனத்தில்  கோவிட்-19 சுகாதார மையத்தை  இன்று பார்வையிட்டார். அந்த சுகாதார மையத்தில் கோவிட் -19 நோயாளிகளுக்கு சிகிச்சையளிப்பதற்கான ஏற்பாடுகளை அமைச்சர் ஆய்வு செய்தார். அவர் மருத்துவர்கள் குழுவுடன் உரையாடி, மையத்தில் உள்ள நோயாளிகளின் நல்வாழ்வு குறித்து விசாரித்தார். கோவிட்-19 சுகாதார மையத்தில் கிடைக்கும் வசதிகள் மற்றும் ஆயுர்வேத மருத்துவ சிகிச்சையின் முடிவுகள் குறித்து அவர்களின் கருத்துக்களைk கேட்டறிந்தார்.
கோவிட் - 19 தொற்றுநோயை அடுத்து அகில இந்திய ஆயுர்வேத நிறுவனம்  வழங்கிய சேவைகளில் அமைச்சர் திருப்தி தெரிவித்தார். ஆயுர்வேதக் கொள்கைகளின் அடிப்படையில் கோவிட் தொற்றுநோயால் பாதிக்கப்பட்ட நோயாளிகளுக்கு கவனிப்பை வழங்குவதில், அகில இந்திய ஆயுர்வேத நிறுவனத்தின்  ஒட்டுமொத்த குழுவினரின் அர்பணிப்பு, உற்சாகம், தைரியம் மற்றும் முயற்சிகள் பாராட்டத்தக்கவை என்று கூறினார். இந்தியா முழுவதும் உள்ள கோவிட் - 19 நோயாளிகள் ஒவ்வொருவருக்கும் அவரவர் உடல் நிலைக்கு தகுந்த ஆயுர்வேத மருத்துவம், உணவு, யோகா மற்றும் தளர்வு நுட்பங்கள் மூலம் முழுமையான கவனிப்பை வழங்குவதில் அகில இந்திய ஆயுர்வேத நிறுவனம்  ஒரு முன்மாதிரியான வழி காட்டியாக திகழ்கிறது.
மேலும் , இந்த நிறுவனத்தில் கோவிட் – 19 நோயாளிகளின் நேர்மறையான கருத்துகள் மிகவும் ஊக்கமளிப்பதாக அமைச்சர் தெரிவித்தார். கோவிட் -19 சுகாதார மையத்தில்  உள்ள அனைத்து நோயாளிகளும் வாழ்க்கையை நடத்த ஒரு நேர்மறையான அணுகுமுறையை வளர்த்துக் கொண்டதுடன், அவர்களுக்குள் ஏற்பட்ட மாற்றத்தில் மிகவும் திருப்தி அடைந்தனர். இது நோயைக் கடப்பதற்கு மட்டுமல்லாமல், அவர்களின் வாழ்க்கையின் மற்ற கட்டங்களிலும் அவர்களுக்கு உதவும். கோவிட் - 19 நோயாளிகளுக்கு முழுமையான ஆயுர்வேத கவனிப்பு மூலம் சிகிச்சையளிப்பதற்கான அவர்களின் முயற்சிகளில் முன்மாதிரியான வழிகாட்டுதலுக்கு அகில இந்திய ஆயுர்வேத நிறுவனத்தின்  ஒட்டுமொத்த குழுவினருக்கும் அமைச்சர் வாழ்த்து தெரிவித்தார். இந்தியாவின் பாரம்பரிய முறை - ஆயுர்வேதம் இந்த தொற்றுநோயைத் தடுப்பதிலும் குணப்படுத்துவதிலும் சுகாதாரப் பணிகளிலும் பெரும் ஆற்றலைக் கொண்டுள்ளது என்று கூறினார். கோவிட் -19 சுகாதார மையத்தில்  அனுமதிக்கப்பட்ட பெரும்பாலான நோயாளிகளுக்கு உணவு மற்றும் யோகா உள்ளிட்ட முழுமையான ஆயுர்வேத சிகிச்சை நெறிமுறை வழங்கப்பட்டது. தொண்ணூறு சதவிகிதத்திற்கும் அதிகமான ஆக்ஸிஜன் செறிவு  உடன் சிகிச்சை காலத்தில் சிக்கல்கள் இல்லாமல் நூறு சதவிகிதம் நோயில் இருந்து மீண்ட பின், நல்ல ஆரோக்கியத்துடன் நோயாளிகள் அனுப்பி வைக்கப்பட்டனர். அறிகுறிகளின் தீவிரம் காணப்படவில்லை. அனுமதிக்கப்பட்ட நோயாளிகளில் இப்போது வரை இறப்பு விகிதம் பூஜ்ஜியமாக இருப்பதும் அவதானிக்கப்பட்டுள்ளது. நோயாளிகள் அனுப்பி வைக்கப்படுவதற்கு முன்பு எடுக்கப்பட்ட பரிசோதனைகளில் நோய் தொற்று இல்லாதது உறுதி செய்யப்பட்டது. ஆயுர்வேத மருத்துவ குழுவினரின் அறிவும் அனுபவமும் நிச்சயமாக இந்த தொற்றுநோயை எதிர்ப்பதில் ஆயுர்வேதத்தை ஒரு முன்னணி சுகாதார அமைப்பாக முன்னிறுத்தும்.
அகில இந்திய ஆயுர்வேத நிறுவனத்தில்  உள்ள இலவச கோவிட் - 19 சோதனை மையத்தையும் அமைச்சர் பார்வையிட்டார். மேலும் அகில இந்திய ஆயுர்வேத நிறுவனம்  டெல்லி அரசாங்கத்தால் கோவிட் -19 சோதனை மையமாக  நியமிக்கப்பட்டுள்ளது.
பிரதமர் அலுவலகம்
பாட்னாவில் பிகார் சட்டமன்ற நூற்றாண்டு கொண்டாட்டங்களின் நிறைவு விழாவில் பிரதமரின் உரை
வணக்கம்!
இந்த வரலாற்றுச் சிறப்புமிக்க நிகழ்வில் கலந்து கொண்டுள்ள பிகார் ஆளுநர் திரு ஃபகு சவுகான் அவர்களே, முதலமைச்சர் திரு நிதீஷ் குமார் அவர்களே, சட்டமன்ற சபாநாயகர் திரு விஜய் சின்ஹா அவர்களே, சட்ட மேலவைத் தலைவர் திரு அவதேஷ் நரைன் சிங் அவர்களே, துணை முதலமைச்சர் திருமதி ரேணு தேவி அவர்களே, தார்கிஷோர் பிரசாத் அவர்களே, சட்டமன்ற எதிர்க்கட்சித் தலைவர் திரு தேஜஸ்வி யாதவ் அவர்களே, அமைச்சர்களே, சட்டமன்ற உறுப்பினர்களே, இதர பிரமுகர்களே, தாய்மார்களே, அன்பர்களே!
பிகார் சட்டமன்றத்தின் நூற்றாண்டு கொண்டாட்டங்களை முன்னிட்டு இம்மாநில மக்கள் அனைவருக்கும் நல்வாழ்த்துகள். பிகார் சட்டமன்ற வளாகத்திற்கு வருகை தரும் முதல் பிரதமர் என்ற பெருமையை இன்று நான் பெற்றுள்ளேன். பிகார் சட்டமன்றம், தனக்கென்று ஓர் வரலாறை கொண்டுள்ளது. இந்த சட்டமன்றக் கட்டிடத்தில் ஏராளமான முக்கிய மற்றும் துணிச்சலான முடிவுகள் எடுக்கப்பட்டுள்ளன. விடுதலைக்குப் பிறகு, இந்த சட்டமன்றத்தில் ஜமீன்தார் தடைச் சட்டம் கொண்டுவரப்பட்டது. ஜனநாயகம் மற்றும் சமூக வாழ்வு உள்ளிட்ட பல்வேறு துறைகளில் சம பங்களிப்பு மற்றும் சம உரிமைக்காக ஒருவர் எவ்வாறு பணியாற்றுவது என்பதற்கு இந்த சட்டமன்றம் ஓர் உதாரணம்.
நண்பர்களே,
இந்தியாவில் உள்ள ஜனநாயகத்தின் கருத்துரு, நமது நாடு மற்றும் அதன் கலாச்சாரத்தை போன்று மிகவும் பழமையானது. இந்தியாவில், ஜனநாயகம் என்பது சமத்துவத்திற்கு இணையாக கருதப்படுவதால், இங்கு ஆயிரம் ஆண்டுகளாக ஜனநாயகம் என்ற சிந்தனை தழைத்தோங்குகிறது.
உலகிலேயே, 'ஜனநாயகத்தின் அன்னையாக' இந்தியா விளங்குகிறது. நாமும், பிகார் மக்களும், இந்தக் கூற்றை உலகம் முழுவதும் கொண்டு சேர்க்க வேண்டும். பிகார் மாநிலத்தின் ஒளிமயமான பாரம்பரியமும் பாளி மொழியில் உள்ள வரலாற்று ஆவணங்களும் இதற்கு வாழும் உதாரணங்களாக உள்ளன.
காலனிய ஆட்சி காலத்தில் கூட ஜனநாயக மாண்புகளை விட்டுக் கொடுக்காத பிகாரின் உணர்வோடு இந்தக் கட்டிடத்தின் வரலாறு சம்பந்தப்பட்டுள்ளது. இந்தியாவில் ஜனநாயகத்தை ஒடுக்க நினைக்கும் முயற்சிகள் ஒருபோதும் வெற்றியடையாது என்பதை அவசர காலத்தின்போது பிகார் உணர்த்தியுள்ளது. எனவே, பிகார் இன்னும் வளம் பெற்றால், இந்தியாவின் ஜனநாயக சக்தியும் வலுப்பெறும் என்று நான் நம்புகிறேன். பிகார் மாநிலம் முன்னேறும் போது, பொன்னான கடந்த காலங்களை மீண்டும் கொண்டு வரும் வகையில் வளர்ச்சி மற்றும் வெற்றியில் இந்தியா புதிய உச்சத்தை எட்டும். இந்த வரலாற்றுச் சிறப்புமிக்க தருணத்தில் கலந்து கொள்ளும் வாய்ப்பை எனக்களித்த மாநில அரசு, சபாநாயகர் மற்றும் மூத்த அமைச்சர்களுக்கும் நன்றி. அனைவருக்கும் மனமார்ந்த வாழ்த்துக்கள்!
பொறுப்புத்துறப்பு: இது பிரதமர் உரையின் தோராயமான மொழிபெயர்ப்பாகும். பிரதமர் தமது உரையை இந்தியில் வழங்கியிருந்தார்.
பாதுகாப்பு அமைச்சகம்
ஜப்பான் விமானப்படை தளபதி நல்லெண்ணப் பயணமாக இந்தியா வருகை
ஜப்பான் விமான தற்காப்புப் படையின் தலைவரான ஜெனரல் இசுட்சு ஷுஞ்சி, நல்லெண்ணப் பயணமாக 2020 டிசம்பர் 9 அன்று இந்தியா வந்தடைந்தார்.
இந்திய விமானப் படையின் தளபதி ஏர் சீஃப் மார்ஷல் ஆர் கே எஸ் படூரியாவின் அழைப்பை ஏற்றுக்கொண்டு அவர் நமது நாட்டுக்கு வந்துள்ளார்.
இந்திய விமானப் படையின் தலைமையகத்தில் அவருக்கு அளிக்கப்பட்ட வரவேற்பைத் தொடர்ந்து, பாதுகாப்பு அமைச்சர் திரு ராஜ்நாத் சிங்கை அவரது அலுவலகத்தில் ஜப்பான் விமானப்படை தளபதி சந்தித்தார்.
மேலும் முப்படைகளின் தலைமைத் தளபதி, கடற்படை தளபதி, ராணுவ துணைத் தளபதி ஆகியோரையும் ஜெனரல் இசுட்சு ஷுஞ்சி சந்தித்துப் பேசினார். இந்த சந்திப்புகளின் போது, இருதரப்பு ராணுவ உறவுகள் குறித்தும் பாதுகாப்பு விஷயங்கள் குறித்தும் ஆலோசிக்கப்பட்டது.
இந்திய விமானப் படையின் தலைமையகத்துக்கு வருகை புரிந்த ஜப்பான் விமானப்படை தளபதிக்கு அணிவகுப்பு மரியாதை அளிக்கப்பட்டது.
மேலும் விவரங்களுக்கு இந்த ஆங்கில செய்திக் குறிப்பை காணவும்:
https://pib.gov.in/PressReleasePage.aspx?PRID=1679668